text: [{"text_idx": "#000003", "text": "Aga- og etiska regluger\u00f0inReglur fyri do\u0301msnevndir"}, {"text_idx": "#000014", "text": "Betri Deildin menn1. deild menn2. deild menn3. deild mennL\u00f8gmanssteypi\u00f0 2023Old Boys +45 (2023)Old Boys +35 (2023)U21 (2023)Steypakappingin 2023"}, {"text_idx": "#000025", "text": "I\u0301 farnu viku komu bo\u00f0ini um, at Knud Aage Nielsen var farin, 90 a\u0301ra gamal. Knud Aage var vi\u00f0 til at seta gongd a\u0301 venjarau\u0301tbu\u0301gvingina i\u0301 F\u00f8royum"}, {"text_idx": "#000026", "text": "Knud Aage var f\u00f8ddur 12. februar i\u0301 1931 og anda\u00f0ist nu\u0301 7. mars i\u0301 heimi si\u0301num i\u0301 Kolding."}, {"text_idx": "#000027", "text": "Fyrst i\u0301 80-unum fo\u0301r Fo\u0301tbo\u0301ltssamband F\u00f8roya undir skipa\u00f0a venjarau\u0301tbu\u0301gving. Helst hevur hetta veri\u00f0 i\u0301 1982-83. Hetta var\u00f0 gj\u00f8rt i\u0301 t\u00f8ttum samstarvi vi\u00f0 DBU."}, {"text_idx": "#000028", "text": "Eitt a\u0301r ella so eftir fyrstu skei\u00f0ini vi\u00f0 skiftandi instrukt\u00f8rum, blivu ta\u00f0 Knud Age Nielsen og Max Rasmussen sum sto\u0301\u00f0u fyri venjaraskei\u00f0unum. Og n\u00e6stu 15-16 a\u0301rini vo\u0301ru teir t\u00e6r berandi kreftirnar i\u0301 venjarau\u0301tbu\u0301gvingini hja\u0301 FSF \u2013 to\u0301 alla ti\u0301\u00f0ina vi\u00f0 ti\u0301 grei\u00f0a ma\u0301li, at vit sja\u0301lvi skuldu taka st\u00f8rri og st\u00f8rri a\u0301byrgd, b\u00e6\u00f0i innihaldsliga, fakliga og praktiskt. Seinasta skei\u00f0i\u00f0 teir ba\u0301\u00f0ir skipa\u00f0u fyri var \u201cElituvenjaraskei\u00f0i\u00f0\u201d i\u0301 1998-99. Ta\u00f0, sum i\u0301 dag kann samanberast vi\u00f0 A-venjarau\u0301tbu\u0301gvingina."}, {"text_idx": "#000029", "text": "Knud Aage Nielsen, sum var lektari i\u0301 i\u0301tro\u0301tti/na\u0301msfr\u00f8\u00f0i a\u0301 Kolding Seminarium, skriva\u00f0i fleiri b\u00f8kur og fakligar greinar um i\u0301tro\u0301tt/bo\u0301ltsp\u00f8l \u2013 sja\u0301lvur og saman vi\u00f0 \u00f8\u00f0rum. Eitt nu\u0301: \u201cSpil bold \u2013 med livet som indsats\u201d, \u201cBogen om fodbold\u201d, \u201cKROPPEN er HOVEDsagen\u201d, \u201cUndervisning i boldspil \u2013 nogle synspunkter\u201d og \u201cFodbold som p\u00e6dagogisk anliggende\u201d."}, {"text_idx": "#000030", "text": "Ta\u0301 DBU fo\u0301r undir ny\u0301ggja venjarau\u0301tbu\u0301gving, Gr\u00f8n uddanelse, mi\u00f0skei\u00f0is i\u0301 80-unum, vo\u0301ru ta\u00f0 ju\u0301st Knud Age og Max, sum h\u00f8vdu ein ty\u0301\u00f0andi leiklut i\u0301 at skriva og skipa tilfari\u00f0."}, {"text_idx": "#000031", "text": "Tori at siga, at Knud Aage og Max vo\u0301ru ein fongur fyri f\u00f8roysku venjarau\u0301tbu\u0301gvingina. Teir vo\u0301ru ba\u0301\u00f0ir u\u0301rm\u00e6lingar a\u0301 fakliga \u00f8kinum, men dugdu harumframt o\u0301metaliga v\u00e6l at bru\u0301ka sterku si\u0301\u00f0urnar hja\u0301 hv\u00f8rjum \u00f8\u00f0rum. Fra\u0301l\u00e6ran \u2013 i\u0301 undirvi\u0301singarh\u00f8linum ella a\u0301 v\u00f8llinum \u2013 var alti\u0301\u00f0 merkt av n\u00e6rveru og at vera vi\u00f0komandi, av fakligum og menniskjansligum avbjo\u0301\u00f0ingum og ikki minst av opinleika og spurningum."}, {"text_idx": "#000032", "text": "Ta\u00f0 berandi i\u0301 \u00f8llum var kortini menniskjafatanin. Eitt nu\u0301: \u201cMenniskja\u00f0 i\u0301 mi\u00f0depilin\u201d, \u201cTa\u00f0 heila menniskja\u201d og \u201cGle\u00f0in i\u0301 mi\u00f0depilin\u201d. Ein fatan, sum hevur ey\u00f0kent f\u00f8roysku venjarau\u0301tbu\u0301gvingina til dagin i\u0301 dag, ho\u0301ast ra\u0301kini a\u0301 so mangan ha\u0301tt annars kunnu hava veri\u00f0 hendan ella handan vegin."}, {"text_idx": "#000033", "text": "Knud Aage var\u00f0 hollur f\u00f8royavinur, og hann fylgdi v\u00e6l vi\u00f0 hvat hendi i\u0301 f\u00f8royskum fo\u0301tbo\u0301lti og F\u00f8royum annars, eisini nu\u0301 likamliga styrkin var no\u0301gv vikna\u00f0. Gav at by\u0301ta, ta\u0301 konan og eg vitja\u00f0u Knud Aage og Bente i\u0301 hugnaliga heimi teirra i\u0301 Kolding fyri trimum a\u0301rum si\u0301\u00f0an. Hann spurdi eftir hesum og hasum og bru\u0301kti myndirnar, eg hev\u00f0i vi\u00f0, til at huglei\u00f0a um fo\u0301tbo\u0301lt og ymsar a\u00f0rar hendingar i\u0301 F\u00f8royum, tey 15-16 a\u0301rini, ta\u0301 hann og Max so tru\u0301liga vitja\u00f0u okkum. Ta\u00f0 var ty\u0301\u00f0uligt, at glo\u0301\u00f0in var tann sama \u2013 hendan, at \u201cLeikarin er ein menniskja \u2013 ikki eitt ambo\u00f0\u201d, og sum avrikar best yvir ti\u0301\u00f0, ta\u0301 hon tri\u0301vist."}, {"text_idx": "#000034", "text": "Eri takksamur fyri, at ta\u00f0 laga\u00f0i seg solei\u00f0is, at Knud Aage gj\u00f8rdist partur f\u00f8royskum fo\u0301tbo\u0301lti. Somulei\u00f0is eri eg takksamur fyri, at hetta eisini gj\u00f8rdist til eitt langt og gevandi vinarlag okkara millum."}, {"text_idx": "#000036", "text": "I\u0301 farnu viku komu bo\u00f0ini um, at Knud Aage Nielsen var farin, 90 a\u0301ra gamal. Knud Aage var vi\u00f0 til at seta gongd..."}, {"text_idx": "#000048", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}]